open-index/open-wikipedia-markdown huggingface dataset:
Porta Praetoria de Ratisbona

A **Porta Praetoria** ye una puerta romana situada en a ciudat de Ratisbona (Bavera, Alemanya) y que ye parti d'as restas conservadas dica l'actualidat d'a puerta norte de l'antigo campamento lechionario de Castra Regina, construyiu en o sieglo II.

As restas d'a puerta s'heban conservau visibles entre os muros d'una cervecería situada a l'este d'o palacio episcopal, construyius dimpués de 1650. No estió dica 1885, cuan s'espaldoron os edificios d'a cervecería, que apareixioron as notables restas d'a puerta d'o campamento romano.

Chunto a la Porta Nigra de Treveris y as puertas de Sant Andreu y Arroux en Autun, a Porta Praetoria ye una d'as pocas puertas romanas que se conservan a o norte d'os Alpes.

## Nombre y significau antigo
Os romanos deciban *Porta Praetoria* a la puerta prencipal d'os suyos campamentos militars. Serviba como puerta de salida y por un regular yera situada en o costau d'o campamento que s'orientaba enta l'enemigo. Como testigua una inscripción situada en una d'as puertas d'o campamento de Gholaia, en Tripolitania, construyida en l'anyo 222, os soldados amostraban un gran compromís en as obras de construcción, ya que as instalacions militars representaban a "manifestación fisica de Roma".

O texto de Gholaia describe o significau d'as altísmas puertas asinas: "Como a piedra preciosa ye engastada en oro, asinas a puerta adorna o campamento"  Y Tacito escribió: "O campamento ye l'argüello especial d'os soldaus".

## Referencias

## Vinclos externos

*  Descripción y fotos en Regensburg.de
Joan García

**Joan García Pons**, naixiu de Sallent o 4 de mayo de 2001 ye un futbolista profesional catalán que chuga como portero en o RCD Espanyol. Ye internacional con a selección espanyola sub-19 y sub-21.

Se incorporó a o RCD Espanyol en 2016, dimpués de fer parte d'o CF Damm y o CE Manresa. Debutó con o filial o 28 de setiembre de 2019, encetando como titular contra o Valencia CF Mestalla, en partiu de Segunda División B.

L'11 de febrero de 2020, García va renovar con os *Pericos* dica o 2025 y fació o suyo debut con o primer equipo l'1 d'aviento de 2021, como titular en una victoria difuera de casa per 3-2 debant d'o SD Solares-Medio Cudeyo a la Copa d'o Rei .

García debutó en Primera División o 10 de chinero de 2022, como titular, en una redota a casa per 1-2 contra o Elx CF.

## Referencias

## Vinclos externos
*  Joan García a BDFutbol.
*  Joan García, Perfil esportivo a Soccerway.
Raw Deal (cinta de 1986)

:*Iste articlo ye sobre una cinta estausunidense de 1986 de cine d'acción; ta atros usos, se veiga *'Raw Deal** y **Raw Deal*

***Raw Deal*** (títol orichinal en [[Idioma anglés|anglés]], en [[Idioma aragonés|aragonés]] ***Inchusticia***, estrenada en [[Aragón]] con o títol en [[Idioma castellano|castellano]] d***'Ejecutor***, en aragonés ***Executor***) ye una [[cinta]] de [[cine d'acción]] de [[cine estausunidense]] de l'anyo [[1986]] dirichida por [[John Irvin]] seguntes un [[guión adaptau]] por [[Gary DeVore]] y [[Norman Wexler]] (basau en una historia de [[Luciano Vincenzoni]] y [[Sergio Donati]]), con una [[banda sonora orichinal]] de [[Chris Boardman]], una [[dirección de fotografía]] d'[[Alex Thomson]] y una [[producción cinematografica]] de [[Martha Schumacher]] ta la [[productora cinematografica]] *International Film Corporation*. Conta con un [[elenco]] que se composa, entre d'atros [[actor]]s, por [[Arnold Schwarzenegger]], [[Kathryn Harrold]], [[Darren McGavin]], [[Sam Wanamaker]], [[Paul Shenar]], [[Steven Hill]], [[Ed Lauter]], [[Joe Regalbuto]], [[Robert Davi]], [[Blanche Baker]] y [[Steve Holt]].

En aviento de [[1985]] a [[Mafia]] [[Asasinato|asasina]] a un informant d'o *Federal Bureau of Investigation*  a los achents d'o FBI que el protecen, entre los cuals se troba *Blair Shannon*. Iste ye fillo d'un atro achent d'o FBI, *Harry Shannon*, qui chura vengar-se. D'atra man, *Mark Kaminski* ye un antigo achent d'o FBI que ye lo "[[sheriff]]" d'un lugarón perdiu dende que l'expulsoron en haber abatanau a un delincuent que heba [[Violación|violau]] y dimpués asasinau a una nina. Cuan *Harry* veye que o FBI ye infiltrau por chent pagada por *Luigi Patrovita*, lo capo d'a Mafia de [[Chicago]], contacta con *Mark* y li encomana extraoficialment que s'infiltre en a organización ta desmantelar-la. Simula a suya muerte aparent en un siniestro y se fa pasar por *Joseph P. Brenner*, un delincuent que acaba de marchar d'una luenga estada en a [[garchola]]. Ta congraciar-se con *Petrovita*, prencipia a acosar a *Martin Lamanski*, dirichent d'un clan rival d'iste en a Mafia. Bien luego descubre que l'infiltrau en a Chusticia ye lo [[Fiscal (dreito)|fiscal]] *Marvin Baxter'', qui ye le suyo enemigo dende que presionó ta que l'expulsasen d'o FBI.

A cinta s'ambienta en Chicago (Illinois) y Carolina d'o Norte en os Estaus Unius y las suyas escenas se filmoron en Chicago en Illinois y en bellas localidaz de Tennessee y Carolina d'o Norte (incluyiu en iste zaguer estau Wilmington).

## Elenco

## Se veiga tamién
* Cine en 1986.
* Cintas de 1986.

## Referencias
Conan the Destroyer

***Conan the Destroyer*** (títol orichinal en anglés, en aragonés ***Conan o destructor***, estrenada en Aragón con o suyo títol traduciu enta lo castellano como ***Conan el destructor***) ye una cinta de cine de fantasía d'acción d'espada y bruixería de cine estausunidense de l'anyo 1984 dirichida por Richard Fleischer seguntes un guión adaptau por Stanley Mann (basau en una historia de Roy Thomas y Gerry Conway basada a la vegada en o personache de *[[Conan the Barbarian]]*, creyau por Robert E. Howard), con una banda sonora orichinal de Basil Poledouris, una dirección de fotografía de Jack Cardiff, una producción cinematografica de Raffaella De Laurentiis ta la productora cinematografica *[[Dino De Laurentiis Company]]* y un elenco que se composa, entre d'atros actors, por Arnold Schwarzenegger, Grace Jones, Wilt Chamberlain, Mako, Tracey Walter, Sarah Douglas, Olivia d'Abo, Pat Roach, Jeff Corey, Sven-Ole Thorsen, André the Giant y Ferdy Mayne.

A cinta ye una continación de *[[Conan the Barbarian (cinta de 1982)|Conan the Barbarian]]*, una cinta dirichida en 1982 por John Milius y que tamién heba protagonizau Arnold Schwarzenegger. En ista segunda cinta d'a serie, *Conan* y lo suyo companyero, lo ladrón *Malak*, luita en primeras contra la reina *Taramis de Shadizar*, qui lo fa combatir contra la suya guardia personal. Satisfeita, li explica exactament ta qué lo busca: ha d'escoltar a la sobrina d'a reina, *Jehnna*, qui en estar virchen ha d'estar qui restaure lo cuerno d'o dios *Dagoth*, pero anteriormet han de recuperar una chema que lis ha d'indicar a on se troba lo cuerno. A cambio, *Conan* recibe la promesa de que en rematar a suya misión a reina fará revivir a lo suyo amor falleixiu. Pero lo que *Conan* no sabe ye que *Bombaata*, un capitán d'a guardia reyal que los acompanya, ha recibiu a orden de matar-lo cuan remate la misión.

*Conan the Destroyer* s'ambienta en un pasau ficticio en bel puesto tamién ficticio, y las escenas d'a cinta se filmoron en Juárez y atras localizacions en Coahuila de Zaragoza,  Almería y en Chihuahua en Mexico y en Yuma en Arizona en os Estaus Unius.

## Elenco

## Se veiga tamién
* Cine en 1984.
* Cintas de 1984.

## Referencias
El emigrante (cinta)

:*Iste articlo ye sobre una cinta espanyola de 1959 de cine de comedia dramatica musical; ta atros usos, se veiga *'El emigrante***.

***El emigrante*** (títol orichinal en [[Idioma castellano|castellano]], en [[Idioma aragonés|aragonés]] ***L'emigrant**', estrenada en Aragón con o suyo títol orichinal) ye una cinta de cine espanyol de l'anyo 1959 de cine de comedia dramatica musical dirichida por Sebastián Almeida seguntes un guión orichinal d'Antonio Quintero, con una banda sonora orichinal de Juan Solano, una dirección de fotografía de Ricardo Albiñana y una producción cinematografica de Fidel Osete ta la productora cinematografica *[[Vértice P.C.]]*. Fan parte de l'elenco d'actors d'a cinta, entre d'atros, Juanito Valderrama, Julio Núñez, Silvia Solar, Dolores Abril, Francisco Piquer, Rogelio Madrid, José Marco, Emilio Fábregas, José María Caffarel, Marta Flores, Ángela Liaño, Jesús Puche y Luis Pruneda.

*Quino* ye un famoso cantaire que plega en un barco en a ciudat de Cádiz en bel meyo d'o suyo carnaval pero decide no baixar d'o barco, y remera quan heba plegau en un atro barco en ixa mesma ciudat en 1898 estando un soldau de l'exercito espanyol que plegaba en barco chunto con atros soldaus que tornaban dende Cuba dimpués d'haber combatiu en a guerra d'independencia de Cuba y en a guerra hispano-estausunidense. Remera os feitos escaicius en ixa calendata, cuan trobó que la suya novia l'heba deixau ta tener relacions con un atro novio cabalero que li heba proporcionau o suyo primo por diners, y cómo heba descubierto que ixe nuevo novio en realidat lo yera d'una mesacha filla d'o gubernador civil d'a provincia y que yera emplumando a su tío, que yeta amás o chefe de *Quino*. Iste consigue evitar que toz dos roben os diners a lo suyo antigo chefe, pero decide prencipiar una nueva vida convertendo-se en cantaire profesional.

A cinta s'ambienta en dos momentos diferents en a ciudat de Cádiz en Andalucía, en 1898 y en epoca actual d'a cinta (1959) y las suyas escenas se filmoron en ixa mesma ciudat, mientres o suyo carnaval.

## Elenco

## Se veiga tamién
* Cine en 1959.
* Cintas de 1959.

## Referencias
Ilesia de Sant Aleixandre Nevski y Sant Chorche de Zaragoza

A **ilesia de Sant Aleixandre Nevski y Sant Chorche de Zaragoza** (en ruso *Церковь Свято́го Алекса́ндра Не́вского и Свято́го Гео́ргия*) ye una ilesia ortodoxa rusa situada en Zaragoza (Comarca Central, Aragón), en o districto d'o Rabal.

## Vinclos externos
*  Web oficial d'a parroquia rusa de Zaragoza
Ilesia d'a Dormición d'a Mai d'o Sinyor de Zaragoza

A **ilesia d'a Dormición d'a Mai d'o Sinyor de Zaragoza** (en rumano *Biserica Adormirea Maicii Domnului*) ye una ilesia ortodoxa rumana situada en Zaragoza (Comarca Central, Aragón), en o districto de las Fuents.

## Vinclos externos
*  Web oficial d'a parroquia ortodoxa rumana de Zaragoza
Marín (Pontevedra)

:*Iste articlo ye sobre un municipio gallego en a provincia de Pontevedra; ta atros usos, se veiga *'Marín**''.


**Marín''' ye un municipio espanyol d'a comunidat autonoma de Galicia que se troba en a provincia de Pontevedra. A suya población yera de 24.034 habitants en 2021 en una superficie de 36,68&nbsp;km² con una densidat de población de 655 hab/km².

## Referencias

## Vinclos externos
The Big Trees

***The Big Trees*** (títol orichinal en anglés, en aragonés ***Os árbols grans***, estrenada en Aragón con o títol en castellano de ***Los gigantes del bosque***, en aragonés ***Os chigants d'a selva***) ye una cinta de cine estausunidense de cine de western de l'anyo 1952 dirichida por Felix E. Feist seguntes un guión adaptau por John Twist y James R. Webb (basau en una historia de Kenneth Earl), con una banda sonora orichinal de Heinz Roemheld, una dirección de fotografía de Bert Glennon y una producción cinematografica a lo cudiau de Louis F. Edelman ta la productora cinematografica *[[Warner Bros.]]*. Conta con un elenco formau por, entre d'atros actors Kirk Douglas, Eve Miller, Patrice Wymore, Edgar Buchanan, John Archer, Alan Hale, Jr., Roy Roberts, Charles Meredith, Harry Cording, Ellen Corby, Duke Watson, Lane Chandler, Elizabeth Slifer y Lilian Bond.

*Jim Fallon* ye un contractista que compra fusta d'os árbols en l'anyo 1900 en o norte de California y que agora ye bien intresau en os grans árbols d'a especie *[[Sequoia sempervirens]]*, as sequoyas. Tanimientres, a on se i troban as sequoyas bi ha una comunidat de cuaqueros bien entregada a la relichión que tien una relación bien especial, cuasi que mistica, con ixos grans árbols. Ixa comunidat se niega por ixos motivos relichiosos a talar-los, y nomás emplega que los árbols mas chicoz. Lo dirichent d'o grupo ye lo mosén *Bixby *, que tien una filla clamada *Alice* de qui s'enamora *Jim*, encara que ixo no lo fa pas modificar os suyos plans de fer una mala cuenta a lo suyo pai y a lo suyo grupo. Tanimientres, *Yukon Burns*, qui yera lo segundo de *Jim*, ha decidiu cambiar de bando y aduyar a los relichiosos, que tamién troban a comprensión d'un chuez local. Sindembargo, *Jim* consigue lo refirme d'as autoridaz nacionals en invocar os intreses d'a economíad'o país. Pero cuan os treballadors de *Jim* son talando una sequoya, ista caye sobre la cabaña de *Bixby* y lo mata. Simultaniament, plega en o lugar *Cleve Gregg*, un fustero competidor de *Jim* que preba d'asasinar-lo, encara que a qui remata por matar ye a *Yukon*.

A cinta s'ambienta en l'anyo 1900 en Los Angeles y atros puestos en California y las suyas escenas se filmoron en bellas localidaz d'ixe mesmo estau.

## Elenco

## Se veiga tamién
* Cine en 1952.
* Cintas de 1952.

## Referencias

## Vinclos externos

*  ''The Big Trees'' en Internet Archive disponible ta veyer-la.
The Defender (cinta de 2004)

:*Iste articlo ye sobre una cinta anglo-chermana de cine d'acción; ta atros usos, se veiga *'The Defender** y **The Defender (cinta)***.

***The Defender*** (títol orichinal en [[Idioma anglés|anglés]], en [[Idioma aragonés|aragonés]] ***O defensor***, estrenada en [[Aragón]] con o títol en [[Idioma castellano|castellano]] d***'El protector**') ye una cinta de cine d'acción de l'anyo 2004 coproducida por o cine britanico, lo cine alemán, o cine estausunidense y lo cine rumano, dirichida por Dolph Lundgren (ye la suya primer cinta como director) seguntes un guión orichinal de Douglas W. Miller, con una banda sonora orichinal d'Adam Nordén, una dirección de fotografía de Maxime Alexandre y una producción cinematografica de Philippe Martinez, Claudine Strasser y Douglas W. Miller ta las productoras *[[Bauer Martinez Studios]]*, *[[Defender Production]]*, *[[Frame Werk Produktion GmbH & Co. KG]]*, *[[Lucky 7 Productions LLC]]*, *[[Lucky UKFS]]* y *[[Media Pro Pictures]]*. De l'elenco d'a cinta en fan parte, entre d'atros actors, Dolph Lundgren, Jerry Springer, Shakara Ledard, Thomas Lockyer, Caroline Lee Johnson, Gerald Kyd, Ian Porter, Howard Antony, Geoffrey Burton, Iddo Goldberg, James Chalke, Leigh Zimmerman, Steven Elder, Radu Florescu, Ovidiu Niculescu y Cristina Teodorescu.

*Lance Rockford* ye un antigo soldau de l'exercito estausunidense en 1991 que agora ye lo guardaspaldas d'a directora d'a *[[National Security Agency]]*, l'Achencia de Seguridat Nacional d'os Estaus Unius. Bel día li encomanan a misión d'escoltar a la directora que oficialment marcha entra Rumanía ta una important reunión. Poquet a poquet conoix que se tracta d'una reunión secreta con *Mohamed Jamar*, o pior terrorista con qui liutan os Estaus Unius. cuan plegan en o suyo hotel en Rumanía a on oficialment nomás que un muit reduciu numero de personas sabe que i serán, se troban en bel meyo d'un ataque. Alavez a directora li explica que tractan de plegar en un alcuerdo d'invisibilidat con *Jamar*, en cumplindo las instruccions d'o president d'os Estaus Unius. Se considera que en estar un tan prominent terrorista, o gubierno estausunidense nomás puet fer que dos cosas: matar-lo u ferlo presonero ta chuzgar-lo, y en toz dos casos de fer-se asinas *Jamar* se convertería en un mártir ta los suyos partidarios. Asinas que a sola solución posible ye pactar con él a suya desaparición y asinas *Jamar* sobrevive pero los Estaus Unius no se veyen comprometius por haber pactau con él.

*The Defender* s'ambienta en a suya epoca actual (2004) en Washington, DC y en Rumanía, y las suyas escenas se filmoron en os *[[MediaPro Studios]]* en Bucarest (Rumanía) y en Washington, DC en os Estaus Unius.

## Elenco

## Se veiga tamién
* Cine en 2004.
* Cintas de 2004.

## Referencias
The Secret of NIMH

***The Secret of NIMH*** (títol orichinal en anglés, en aragonés ***O secreto de NIMH***, estrenada en Aragón con o títol en castellano de ***NIMH, el mundo secreto de la señora Brisby***, en aragonés ***NIMH, o mundo secreto d'a sinyora Brisby***) ye una cinta de cine estausunidense de cine d'animación d'aventuras fantasticas estrenada l'anyo 1982, dirichida por Don Bluth seguntes un guión adaptau por o mesmo Don Bluth, John Pomeroy, Gary Goldman y Will Finn (basau en *[[Mrs. Frisby and the Rats of NIMH]]*, una novela chovenil que heba publicau Robert C. O'Brien l'anyo 1971), con una banda sonora orichinal de Jerry Goldsmith, una producción cinematografica de Don Bluth, Gary Goldman y John Pomeroy ta las productoras *[[United Artists]]*, *[[Aurora Productions]]* y *[[Don Bluth Productions]]* y que conta con as voces, entre d'atros actors, d'Elizabeth Hartman, Peter Strauss, Arthur Malet, Derek Jacobi, Paul Shenar, Dom DeLuise, John Carradine, Hermione Baddeley, Shannen Doherty, Wil Wheaton, Jodi Hicks, Aldo Ray, Tom Hatten, Lucille Bliss, Joshua Lawrence, Charles Champlin, Dick Kleiner, Norbert Auerbach, Ina Fried y Edie McClurg.

Se tracta d'una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 1982.
* Cintas de 1982.

## Referencias

## Vinclos externos
*  ''The Secret of NIMH'' en Internet Movie Database.
*  ''The Secret of NIMH'' en Rotten Tomatoes.
Fort Osage (cinta)

:*Iste articlo ye sobre una cinta de western estausunidense de l'anyo 1952; ta atros usos, se veiga *'Fort Osage (desambigación)***.

***Fort Osage**'' (títol orichinal d'a cinta, estrenada en [[Aragón]] con ixe mesmo títol) ye una [[cinta]] de [[cine estausunidense]] de [[cine de western]] de l'anyo [[1952]] dirichida por [[Lesley Selander]] seguntes un [[guión orichinal]] de [[Daniel B. Ullman]], con una [[banda sonora orichinal]] de [[Marlin Skiles]] y una [[producció cinematografica]] de [[Walter Mirisch]] ta la [[productora cinematografica]] ''[[Monogram Pictures]]''. Fan parte de l'[[elenco]] d'a cinta, entre d'atros, os [[actor]]s [[Rod Cameron]], [[Jane Nigh]], [[Morris Ankrum]], [[Douglas Kennedy]], [[John Ridgely]], [[William Phipps]], [[Myron Healey]], [[I. Stanford Jolley]], [[Lane Bradford]], [[Dorothy Adams]], [[Iron Eyes Cody]], [[Francis McDonald]] y [[Barbara Woodell]].

En a localidat de [[Fort Osage]] en l'actual [[Sibley (Missouri)|Sibley]] ([[Missouri]]) mientres os [[anyos 1830]] s'ha reuniu un grupo variau formau d'una man por buscadors d'[[oro]] y d'atra por colonos que quieren marchar enta [[California]]. Son asperando a un guía pero lo que no conoixen ye que los indios [[osages]] que viven en a rechión son preparando una rebelión en haber estau atacaus y en no haber recibiu os [[alimento]]s pactaus ta mantener a paz. O responsable d'ixa situación ye lo mas important [[comerciant]] de Fort Osage, ''Arthur Pickett'', qui, chunto con o suyo socio, son explotando a los viacheros que asperan en a localidat mientres a suya espera. Pero cuan plega lo guía que han contractau, ''Tom Clay'', iste comunica la situación a los colonos. A la vegada, siente atracción por ''Ann Pickett'', a filla d**Arthur'', y ye correspondiu.

A cinta s'ambienta mientres os anyos 1830 en Missouri y las suyas escenas se filmoron en bellas localidaz en l'estau de California.

## Elenco

## Se veiga tamién
* Cine en 1952.
* Cintas de 1952.

## Referencias
Midway (cinta de 1976)

:*Iste articlo ye sobre una cinta de cine belico estausunidense de 1976; ta atros usos, se veiga *'Midway (desambigación)** y **Midway (cinta)***.

***Midway**' (títol orichinal, estrenada en Aragón con ixe mesmo títol) ye una cinta de cine estausunidense de cine belico de l'anyo 1976 dirichida por Jack Smight seguntes un guión orichinal de Donald S. Sanford, con una banda sonora orichinal de John Williams, una dirección de fotografía de Harry Stradling Jr. y una producción cinematografica de Walter Mirisch ta la suya productora cinematografica *[[The Mirisch Corporation]]*. De l'elenco d'a cinta en fan parte, entre atros actors, Charlton Heston, Henry Fonda, James Coburn, Glenn Ford, Hal Holbrook, Toshirō Mifune, Robert Mitchum, Cliff Robertson, Robert Wagner, Robert Webber, Ed Nelson, James Shigeta, Christina Kokubo, Edward Albert y Pat Morita.

A cinta conta la batalla de Midway en chunio de 1942 mientres a Segunda Guerra Mundial dende lo suyo motivo, l'ataque a Tokio por bombarderos North American B-25 Mitchell que heban despegau dende lo portaavions USS ''Hornet'' mandaus por o cheneral James H. Doolittle y que provocó la planificación por l'almirant chaponés Isoroku Yamamoto d'una gran batalla aeronaval con a cual destruyir a la *[[United States Pacific Fleet]]* obtenendo asinas a supremacía naval de Chapón en l'oceano Pacifico. Se tractaba d'una complicada operación que incluyiba desembarcos en as islas Aleutianas en Alaska y en l'atol Midway en o Pacifico Central pero que no tenió exito en haber descifrau os estausunidenses o codigo secreto chaponés y conoixer aproximadament a suya planificación.

Asinas, a cinta s'ambienta en l'anyo 1942 en l'oceano Pacifico, en Hawaii, l'atol Midway y Tokio, y las suyas escenas se filmoron en Hawaii, en California (incluyindo-ie Long Beach) y en Florida (incluyindo-ie Pensacola), amás d'en os *[[Universal Studios]]* en Universal City, tamién en California.

## Elenco

## Se veiga tamién
* Cine en 1976.
* Cintas de 1976.

## Referencias
Manolo la nuit

***Manolo la nuit*** (títol orichinal, estrenada en Aragón con ixe mesmo títol) ye una cinta de cine de comedia de cine espanyol de l'anyo 1973 dirichida por Mariano Ozores seguntes un guión orichinal d'él mesmo y de Vicente Coello, con una banda sonora orichinal d'Antón García Abril, una dirección de fotografía de Manuel Rojas y una producción cinematografica al cudiau de Jesús R. Folgar ta las productoras *[[Estudios Cinematográficos Roma]]* y *[[Filmayer]]*. Conta con un elenco d'o cual en fan parte, entre d'atros, os actors Alfredo Landa, María José Alfonso, Josele Román, Rafaela Aparicio, Ricardo Merino, Nadiuska, Alberto Fernández, Ignacio de Paúl, Montserrat Julió, Nino Bastida, José Luis Manrique, Antonio Ozores, Juanjo Menéndez y José Sacristán.

*Manolo Olmedillo* treballa como guía turistico en una empresa de Madrit, encara que destinau en a Costa d'o Sol, a on s'adedica a estar un ligón con as turistas foranas que visitan o lugar, estando bien conoixiu entre ellas por ixa faceta. Tanimientres deixa sola en Madrit a su muller, que ye una mica cansa d'estar albandonada. Bel día la suya chirmana convence a *Susana*, su muller, ta que li explique a *Manolo* que ye embarazada. *Manolo* ye bien feliz con a noticia, dica que para cuenta que fa meses que no visita Madrit ni a la suya muller y que, en consecuencia, él no puet pas estar lo pai d'ixe nino que tiendrá su muller.

A cinta s'ambienta en a suya epoca actual (1973) en a provincia de Malaga y en Madrit, y las suyas escenas se filmoron en Madrit y en Torremolinos.

Ye una cinta con bel premio recibiu, encara que no pas d'os premios cinematograficos mas conoixius u destacaus.

## Elenco

## Se veiga tamién
* Cine en 1973.
* Cintas de 1973.

## Referencias
Cine politico

O **cine politico** ye un chenero cinematografico a on que lo suyo obchectivo ye de tractar u amostrar bel tema de catacter politico, ya sía a traviés d'a reflexión sobre bel aspecto d'a sociedat u d'a politica en praticando una critica sobre ixe aspecto, ya sía con a pretensión d'adoctrinar a l'espectador (encara que en iste zaguer caso tamién puet calificar-se como de cine de propaganda).

Encara que cualsiquier cinta ye susceptible d'amostrar una finalidat politica mas u menos visible, se reserva la denominación de cine politico nomás que ta cintas a on se tracta explicitament de l'exercicio d'o poder u d'a suya conquiesta u d'a denuncia d'os abusos d'o suyo exercicio.

## Cintas destacadas d'o chenero

A selección de cintas d'ista lista s'ha feito a partir de bellas listas u recopilacions en libros y atras publicacions de criticos cinematograficos, en adhibindo-ie d'una man cintas destacadas d'os zaguers anyos y d'atra man bellas cintas destacadas de cines de países menors.

### Anyos 1910

### Anyos 1920

### Anyos 1930

### Anyos 1940

### Anyos 1950

### Anyos 1960

### Anyos 1970

### Anyos 1980

### Anyos 1990

### Anyos 2000

## Referencias
Sex and the Single Girl (cinta)

:*Iste articlo ye sobre una cinta estausunidense de cine de comedia de 1964; ta atros usos, se veiga *'Sex and the Single Girl (desambigación)***.

***Sex and the Single Girl*** (títol orichinal en [[Idioma anglés|anglés]], en [[Idioma aragonés|aragonés]] ***O sexo y la mesacha soltera***, estrenada en [[Aragón]] con o títol en [[Idioma castellano|castellano]] de ***La pícara soltera***, en aragonés ***A picara soltera**') ye una cinta de cine estausunidense de cine de comedia romantica de l'anyo 1964 dirichida por Richard Quine seguntes un guión adaptau por Joseph Heller y David R. Schwartz (basau en una historia de Joseph Hoffman basada a la vegada en *[[Sex and the Single Girl]]*, un asayo publicau por Helen Gurley Brown l'anyo 1962), con una banda sonora orichinal de Neal Hefti, una dirección de fotografía de Charles Lang y una producción cinematografica de William T. Orr ta las productoras *[[Richard Quine Productions]]*, *[[Reynard Productions]]* y *[[Fernwood Productions]]*. Fan parte de l'elenco d'actors d'a cinta, en os suyos papels principals, Tony Curtis, Natalie Wood, Henry Fonda, Lauren Bacall, Mel Ferrer, Fran Jeffries, Leslie Parrish, Edward Everett Horton, Larry Storch, Stubby Kaye, Otto Kruger y Barbara Bouchet.

*Bob Weston* treballa en *Stop*, una revista extremadament sensacionalista estausunidense. Uno d'os suyos companyeros ha redactau un articlo sobre *Helen Gurley Brown*, una choven psiquiatra autora d'una guía tya mesachas solteras clamada *Sex and the Single Girl*, a qui ha descrito como una *virchen de 23 anyadas* y que por ixo ha perdiu bels clients. *Bob* preba de fer-li una entrevista ta continar con un atro articlo, pero *Helen* se niega. Alavez decide fer-se pasar por *Frank Broderick*, o suyo vecino con problemas matrimonials, y contactar con *Helen* como si estase un client, en explicando-le los problemas matrimonials d'o suyo amigo como si estasen d'él. Poquet a poquet *Bob* preba de seducir a la suya psiquiatra.

A cinta s'ambienta en a suya epoca actual (1964) en Los Angeles en California y las suyas escenas se filmoron en ixa mesma ciudat, en Malibu y en os *[[Warner Brothers Burbank Studios]]* en Burbank, localidaz todas ellas situadas en California.

Se tracta d'una cinta con bella nominación a premios cinematograficos, pero que no perteneixen a los premios mas conoixius u destacaus.

## Elenco

## Se veiga tamién
* Cine en 1964.
* Cintas de 1964.

## Referencias
Artabia

**Artabia** (*Artavia* en castellano) ye un lugar d'a comunidat autonoma de Navarra, en o termin municipal d'Allín, en a comarca de Tierra d'Estella Oriental y merindat d'Estella. Fa parte d'o partiu chudicial d'Estella.

A suya población ye de 135 habitants (2023).

## Cheografía
O lugar d'Artabia se troba situau a 455 metros d'altaria sobre lo livel d'a mar.

## Demografía

## Molimentos
* Ilesia de Sant Istevan d'Artabia, una ilesia adedicada a Sant Istevan.

## Vinclos externos
A Lama

**A Lama** ye un municipio espanyol d'a comunidat autonoma de Galicia que se troba en a provincia de Pontevedra. A suya población ye de 2.499 habitants (2021) en una superficie de 111,76&nbsp;km² con una densidat de población de 22 hab/km².

## Referencias
Carmen Alcover Pinós

**Carmen Alcover Pinós** (naixida de Mazalión en 1952) ye una filologa que ye academica de numero de l'Academia Aragonesa d'a Luenga, endentro de l'Institut Aragonès del Català, dende lo 29 de chulio de 2021 en qué lo Gubierno d'Aragón va nombrar los quince primers academicos..

## Referencias
José Bada Panillo

**José Ramón Bada Panillo** (naixiu de Favara en 1929) ye un teologo que ye academico de numero de l'Academia Aragonesa d'a Luenga dende lo 29 de chulio de 2021 en qué lo Gubierno d'Aragón va nombrar los quince primers academicos..

## Referencias
Denominación d'orichen

**Denominación d'orichen** (**DO**) ye un sello de calidat que fa referencia a la indicación de procedencia d'un producto cuala calidat u caracteristicas se deben fundamentalment u exclusiva a un meyo cheografico particular, con os factors naturals y humanos inherents a él, y cualas fases de producción se fan en a suya totalidat en a zona cheografica definida.

Existen diferents regulacions d'as denominacions d'orichen, a livel continental, estatal y rechional, entre as que se troban a denominación d'orichen protechida (DOP), a denominación d'orichen calificada (DOCa), a denominación d'orichen controlada francesa (AOC) u a denominación d'orichen controlada y guarenciada italiana (DOCG).

## Referencias

## Se veiga tamién
* Denominación d'orichen protechida
* Indicación cheografica
Javier Manterola Armisén

**Javier Manterola Armisén**, naixiu de Pamplona (Navarra, Espanya) o 17 de chunio de 1936 y muerto en Tres Cantos (Comunidat de Madrit, Espanya) o 12 de mayo de 2024, estió un incheniero navarro autor de cuantos prochectos d'obras destacadas por tot o territorio d'Espanya, individualment u en colaboración con atros destacaus arquitectos espanyols. Tamién estió catedratico en a Escuela Tecnica Superior d'Incheniers de Camins, Canals y Puertos, amás d'estar academico d'a *[[Real Academia de Bellas Artes de San Fernando]]*. O suyo treballo lo fació mereixedor de cuantos premios, entre los que se puet destacar o Premio Nacional d'Incheniería Civil (concediu en 2001) u lo Premio Prencipe de Viana d'a Cultura (concediu en 2005).

## Obras
### En Aragón
* 1986: reforma d'o puent de l'Almozara (Zaragoza, Comarca Central).
* 1991: reforma d'o puent d'o Pilar (Zaragoza, Comarca Central).
* 2002: puent Manuel Giménez Abad (Zaragoza, Comarca Central).
* 2003: acueducto d'o barranco d'a Muerte (Zaragoza, Comarca Central).
* 2008: palanga d'o Voluntariau (Zaragoza, Comarca Central).

### En atros lugars
* 1983: puent Ingeniero Carlos Fernández Casado (provincia de Leyón, Castiella y Leyón).
* 1991: puent d'as Delicias (Sevilla, Andalucía).
* 1991: puent atirantau d'o Nalón (Llangréu, Asturias).
* 1997: puent Euskalduna (Blbau, País Basco).
* 1997: palanga d'o Malacón (Murcia, Rechión de Murcia).
* 1998: puent de Ventas (Madrit, Comunidat de Madrit), en colaboración.
* 2003: puent de Práxedes Mateo Sagasta (Logronyo, La Rioja).
* 2004: puent d'Andalucía de Cordoba (Cordoba, Andalucía).
* 2010: puent d'o Prencipe de Viana (Leida, Catalunya).
* 2011: viaducto ferroviario de Contreras (entre las provincias de Cuenca y Valencia).
* 2013: puent d'os Poetas (Zamora, Castiella y Leyón).
* 2015: puent d'a Constitución de 1812 (Cádiz, Andalucía).
* 2019: viaducto de l'entibo d'Alcántara (provincia de Cáceres, Extremadura).

## Referencias

## Vinclos externos
Denominación d'orichen protechida

A **denominación d'orichen protechida** (**DOP**) ye un d'os rechimens de calidat en a Unión Europea. I hai atros tipos de denominacions d'orichen reguladas tanto a livel local como estatal en tot o mundo, que son tipos de protección adintro de l'ambito d'a propiedat industrial basaus en a indicación de procedencia, aplicaus a un producto alimenticio (por un regular d'orichen agricola). En ista modalidat de protección, s'asume que a calidat y caracteristicas d'un producto se deben, fundamentalment y exclusiva, a o meyo cheografico en que se produce, transforma, elabora y envasa. Lo distingue y proteche de productos alimenticios identicos u parellanos que se podesen producir en atras rechions d'o mundo reemplazando etapas d'o proceso d'elaboración orichinal a traviés de tecnicas d'industrialización pa o suyo consumo masivo, u cambiando beluna d'as materias primas por unatra de caracteristicas similars.

## En Aragón
En Aragón existen cuantos productos con denominación d'orichen protechida:

* Aceite:
** D.O.P. Aceite d'o Baixo Aragón.
** D.O.P. Aceite Sierra de Moncayo.
** *[[Denominación d'Orichen Protechida Aceite d'o Semontano|D.O.P. Aceite d'o Semontano]] (en tramite)*.
* Carne:
** D.O.P. Pernil de Teruel / Pernileta de Teruel.
* Fruitas y hortalicias.
** D.O.P. Cebolla Fuents d'Ebro.
** D.O.P. Presiego de Calanda.
* Vin:
** D.O.P. Ailés.
** D.O.P. Calatayú.
** D.O.P. Campo de Borcha.
** D.O.P. Carinyena.
** D.O.P. Cava.
** D.O.P. Semontano.
** *[[Denominación d'Orichen Protechida Urbezo|D.O.P. Urbezo]] (en tramite)*.

## Referencias

## Se veiga tamién
* Denominación d'orichen.
* Indicación cheografica protechida.

## Vinclos externos
*  Denominaciones d'orichen protechidas d'Aragón
Killers of Kilimanjaro

***Killers of Kilimanjaro*** (títol orichinal en anglés, en aragonés ***Asasins d'o Kilimanjaro***, estrenada en Aragón con o suyo títol traduciu enta lo castellano como ***Los asesinos del Kilimanjaro***) ye una cinta de cine d'aventuras de cine britanico de l'anyo 1959 dirichida por Richard Thorpe seguntes un guión adaptau por John Gilling (basau en una historia de Cyril Hume y Richard Maibaum basada a la vegada en o libro *African Bush Adventures* de J. Hunter y Daniel P. Mannix), con una banda sonora orichinal de William Alwyn, una dirección de fotografía de Ted Moore y una producción cinematografica de Ted Moore ta la productora cinematografica *[[Warwick Films]]*. Fan parte de l'elenco d'actors d'a cinta, entre d'atros, Robert Taylor, Anthony Newley, Anne Aubrey, Donald Pleasence, Grégoire Aslan, Allan Cuthbertson, Martin Benson, Orlando Martins, John Dimech y Martin Boddey.

En a ciudat de Mombasa, en a colonia britanica de Kenya, de finals d'o sieglo XIX una mesacha contacta con l'incheniero estausunidense que treballa ta un ferrocarril y que acaba de plegar-ie ta que l'aduye a buscar a su pai y a su novio, despareixius en l'interior d'o país cuan yeran construyindo lo ferrocarril. *Robert Adamson*, l'incheniero, descubre que lo *[[xaic]] Ahmed*, un mercader d'esclavos, quiere construyir o suyo propio ferrocarril con l'obchectivo de transportar-ie esclavos dende l'interior dica la costa y que ha estau sabotiando a lo suyo competidor. *Adamson* marcha enta l'interior seguindo lo ferrocarril, encara que troba constants problemas, en companyía d'a mesacha y d'o fillo d'o xaic, un mesache que acaba de plegar d'estudiar en o Reino Uniu y ye contrario a la esclavitut.

A cinta s'ambienta en l'actual Kenya a finals d'o sieglo XIX y las suyas escenas se filmoron en Nairobi en Kenya y en os *[[Shepperton Studios]]* en Surrey en o Reino Uniu.

## Elenco

## Se veiga tamién
* Cine en 1959.
* Cintas de 1959.

## Referencias

## Vinclos externos
*  ''Killers of Kilimanjaro'' en Colonial Film.
Kindergarten Cop

***Kindergarten Cop*** (títol orichinal en anglés, en aragonés ***Poli de guardería***, estrenada en Aragón con iste zaguer títol) ye una cinta de cine estausunidense de cine de comedia d'acción de l'anyo 1990 dirichida por Ivan Reitman seguntes un guión adaptau por Murray Salem, Herschel Weingrod y Timothy Harris (basau en una historia de Murray Salem), con una banda sonora orichinal de Randy Edelman, una dirección de fotografía de Michael Chapman y una producción cinematografica d'Ivan Reitman y Brian Grazer ta la productora cinematografica *[[Imagine Entertainment]]*. Forman l'elenco d'actors d'a cinta, entre d'atros, Arnold Schwarzenegger, Penelope Ann Miller, Pamela Reed, Linda Hunt, Richard Tyson, Carroll Baker, Cathy Moriarty, Park Overall, Jayne Brook, Betty Lou Henson, Heidi Swedberg, Richard Portnow, Alix Koromzay, Bob Nelson, Angela Bassett, Sarah Rose Karr, Miko Hughes, Ben Diskin, Adam Wylie, Ross Malinger y Odette Yustman.

*John Kimble* ye un policía de Los Angeles que dende fa anyos persigue a un perigloso narcotraficant. Bel día una mesacha, *Cindy*, veye cómo lo narcotraficant (*Cullen Crisp*) fa un asasinato y *Kimble* l'arresta, pero lo deixan libre por una cuestión tecnica. D'atra man, *Crisp* ha obteniu d'a victima una valurosa información sobre lo puesto a on se i troba su ex muller con su fillo, que han fuyiu d'él y que diz que lo ha feito levando-se una important cantidat de diners. A Policía nomás sabe que lo lugar a on se i troba la muller y decide ninviar a *Kimble* chunto con una atra achent, *Phoebe O'Hara*, qui d'antes mas heba estau mayestra, ta que ista ocupe plaza de mayestra en a escuela d'ixe lugar y asinas contacten con a muller ta ufrir-li inmunidat a cambio d'o suyo testimonio contra *Crisp*. Tanimientres, cuan plegan en o lugar *O'Hara* caye malauta y ye *Kimble* qui ha de convertir-se en mayestro en a escoleta de ninos d'o lugar, encara que no poseye garra formación previa ta ixe treballo.

A cinta s'ambenta en a suya epoca actual (1990) en as localidaz de Los Angeles (California) y Astoria (Oregón) y las suyas escenas se filmoron en Astoria y bellas atras localidaz d'Oregón y en Los Angeles y Santa Ana en California.

Ye una cinta que ha recibiu bels premios y nominacions, encara que garra d'éls fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 1990.
* Cintas de 1990.

## Referencias
Romeo Must Die

***Romeo Must Die*** (títol orichinal en anglés, en aragonés ***Cal que muera Romeo***, estrenada en Aragón con o suyo títol traduciu enta lo castellano como ***Romeo debe morir***) ye una cinta de cine d'acción de cine estausunidense de l'anyo 2000 dirichida por Andrzej Bartkowiak seguntes un guión adaptau por Eric Bernt  y John Jarrell (basau en una historia de Mitchell Kapner), con una banda sonora orichinal de Stanley Clarke y Timbaland, una dirección de fotografía de Glen MacPherson y una producción cinematografíca a lo cudiau de Joel Silver y Jim Van Wyck ta la productora cinematografica *[[Silver Pictures]]*. De l'elenco d'a cinta en fan parte Jet Li, Aaliyah, Isaiah Washington, Russell Wong, DMX, Delroy Lindo, DB Woodside, Henry O, Anthony Anderson, Edoardo Ballerini, Françoise Yip, Terry Chen, Tseng Chang, Jon Kit Lee, Matthew Harrison, Alvin Sanders y Manoj Sood, entra d'atros actors.

*Ch'u Sing* ye lo chefe d'a Triada, a mafia chinesa. Su fillo *Po Sing* ye abordau por afroamericanos en un local propiedat de su pai en Oakland en California y lo lugartenient de su pai, *Kai*, lo rescata y l'amonesta. *Po* marcha d'o lugar pero a lo día siguient se troba lo suyo cuerpo en haber estau asasinau. *Han Sing*, lo chirmano gran de *Po*, ye un ex policía que tamién ha pasau bel tiempo en a garchola y, en conoixer la muerte de *Po*, decide investigar. Descubre que *Isaak O'Day*, un promotor inmobiliario afroamericano que tien negocios con *Ch'u Sing*, ye lo chefe d'a colla con qui heba estau complicau *Po*, y prencipia a tener relacions con *Trish*, la filla d*'Isaak*, a qui tamién heba trucau por telefono *Po* chusto antis de su asasinato.

A cinta s'ambienta en a suya epoca actual (2000) en Hong Kong y Oakland en California y las suyas escenas se filmoron en Oakland y San Francisco en California (Estaus Unius) y en Coquitlam y Vancouver en a Columbia Britanica (Canadá).

Ye una cinta que ha recbiu bels premios y nominacions pero garra d'istos premios no perteneixe a los premios cinematografios mas conoixius u destacaus.

## Elenco

## Se veiga tamién
* Cine en 2000.
* Cintas de 2000.

## Referencias
Rear Window

:*Iste articlo ye sobre una cinta d'intriga estausunidense de l'anyo 1954; ta atros usos, se veiga *'Rear Window (desambigación)***.

***Rear Window*** (títol orichinal en [[Idioma anglés|anglés]], en [[Idioma aragonés|aragonés]] ***Dezaga d'a finestra***, estrenada en [[Aragón]] con o títol en [[Idioma castellano|castellano]] de ***La ventana indiscreta***, en aragonés ***A finestra indiscreta**') ye una cinta de cine estausunidense de l'anyo 1954 dirichida por Alfred Hitchcock seguntes un guión adaptau por John Michael Hayes (basau en *It Had to Be Murder*, una historia publicada en *Dime Detective* por Cornell Woolrich en 1942), con una banda sonora orichinal de Franz Waxman, una dirección de fotografía de Robert Burks y una producción cinematografica d'Alfred Hitchcock ta la productora cinematografica *[[Patron Inc.]]*. Fan parte de l'elenco d'a cinta, en os suyos papels principals, os actors James Stewart, Grace Kelly, Wendell Corey, Thelma Ritter, Raymond Burr, Judith Evelyn, Ross Bagdasarian, Georgine Darcy, Sara Berner, Frank Cady y Jesslyn Fax.

* LB "Jeff" Jefferies* ye un fotografo profesional que en haber padeixiu un accident se troba inmovilizau en a suya casa de Nueva York con una gamba escayolada. Aborriu, pasa lo tiempo proveitando que ye verano y fa calor ta mirar por a finestra de dezaga d'a suya casa lo patio de vecins y la vida d'os vecins d'a suya isla de casas. Nomás recibe visitas que d'a suya novia, *Lisa Fremont*, qui lo presiona ta que se case con ella, y de *Stella*, la enfermera. Una nueit, estando solo en a casa, ascuita cridar "No!" a una muller, rusio de cristals crevaus y dimpués veye a *Thorwald *, un d'os suyos vecins, fendo continos viaches con una maleta. A lo día siguient, *Jeff* veye que a muller de *Thorwald* ha desapareixiu y veye tamién como iste limpia con esmero un cutiello. *Jeff* sospeita que ha asasinau a su muller y conta los feitos a su novia y a la enfermera, ta dimpués clamar a lo suyo amigo *Tom Doyle*, detective d'a Policía de Nueva York. Pero iste li diz que cuan ha investigau han trobau que aparentment a muller de *Thorwald* ha marchau de vacanzas fuera d'a ciudat. Pero *Jeff*, terne que terne, contina creyendo que ha cometiu un asasinato.

A cinta s'ambienta en a suya epoca actual (1954) en a ciudat de Nueva York y las suyas escenas se filmoron en os *[[Paramount Studios]]* en Los Angeles y en os *[[Universal Studios]]* en Universal City, toz dos en California.

Se tracta d'una cinta que ha recibiu cuantos premios y nominacions, entre los cuals se pueden destacar cuatre nominacions a los Premios Oscar en a suya 27<sup>ena</sup> edición (incluyindo-ie l'Oscar a lo Millor Director, l'Oscar a lo Millor Guión Adaptau y l'Oscar a la Millor Fotografía) y una nominación a los Premios BAFTA en a suya 8<sup>ena</sup> edición, a la Millor Cinta.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos

*  John Belton: ''Rear Window'' (.pdf) en a web d'o National Film Registry.
Hespital Comarcal d'Alcanyiz

O **Hespital Comarcal d'Alcanyiz** ye un hespital que se troba en a ciudat d'Alcanyiz (Baixo Aragón, Aragón). Tien una capacidat de 155 leitos y tres quirofanos.

## Referencias
Hespital Cheneral Sant Chorche

O **Hespital Cheneral Sant Chorche** ye un hespital que se troba en a ciudat de Uesca (Plana de Uesca, Aragón). Tien una capacidat de 297 leitos.

## Referencias
Hespital Royo Villanova

O **Hespital Royo Villanova**, popularment conoixiu como *El Cascajo*, ye un hespital que se troba en a ciudat de Zaragoza (Comarca Central, Aragón). Tien una capacidat de 256 leitos.

## Referencias
Hespital Cheneral Bispe Polanco

O **Hespital Cheneral Bispe Polanco** ye un hespital que se troba en a ciudat de Teruel (Comunidat de Teruel, Aragón). Tien una capacidat de 211 leitos.

Ye nombrau en honor a Anselmo Polanco y Fontecha, bispe de Teruel y Albarracín entre 1935 y 1939.

## Referencias
Rough Night in Jericho (cinta)

:*Iste articlo ye sobre una cinta de cine de western estausunidense de 1967; ta atros usos, se veiga *'Rough Night in Jericho***.

***Rough Night in Jericho*** (títol orichinal en [[Idioma anglés|anglés]], en [[Idioma aragonés|aragonés]] ***Nueit dura en Jericho***, estrenada en [[Aragón]] con o títol en [[Idioma castellano|castellano]] de ***Noche de titanes***, en aragonés ***Nueit de titans**') ye una cinta de cine estausunidense de cine de western de l'anyo 1967 dirichida por Arnold Laven seguntes un guión adaptau por Sydney Boehm y Marvin H. Albert (basau en *The Man in Black*, una novela publicada en 1965 por Marvin H. Albert), con una banda sonora orichinal de Don Costa, una dirección de fotografía de Russell Metty, una producción cinematografica de Martin Rackin ta la suya productora cinematografica *[[Martin Rackin Productions]]* y un elenco formau por Dean Martin, George Peppard, Jean Simmons, John McIntire, Slim Pickens, Don Galloway, Brad Weston, Richard O'Brien, Carol Andreson, Steve Sandor, Warren Vanders y John Napier, entre d'atros actors.

*Alex Flood* ye un antigo representant d'a lei que agora s'ha convertiu en delincuent y dispara contra una dilichencia en ferindo a lo suyo conductor, *Ben Hickman*, qui tamién yera d'antes mas representant d'a lei. O solo pasachero d'a dilichencia, un chugador clamau *Dolan* y que tamién heba estau aduyant de *Hickman*, ye qui conduz a dilichencia dica lo suyo destín en a ciudat de Jericho. Toz dos viachaban enta la ciudat ta partecipar en l'actuación de *Molly Lang*, una muller que estió l'amant de *Flood* cuan iste plegó en a ciudat ta restablir l'orden en a ciudat pero que agora li tien quimera en veyer a suya transformación. *Dolan* decide asperar en a ciudat que lo suyo amigo s'esquirique y ye testigo d'actos de violencia de *Flood*. Cuan iste decide apoderar-se d'o negocio de dilichencias de *Molly* decide aduyar-la, y poquet a poquet s'enamora d'ella.

A cinta s'ambienta en a segunda metat d'o sieglo XIX en o estau d'Utah y las suyas escenas se filmoron en Tucson y atras localidaz d'Arizona y Utah, amás d'en os *[[Universal Studios]]* en Universal City en California.

## Elenco

## Se veiga tamién
* Cine en 1967.
* Cintas de 1967.

## Referencias
Home from the Hill (cinta)

:*Iste articlo ye sobre una cinta dramatica estausunidense de 1960; ta atros usos, se veiga *'Home from the Hill***.

***Home from the Hill*** (títol orichinal en [[Idioma anglés|anglés]], en [[Idioma aragonés|aragonés]] ***Enta casa dende lo pueyo***, estrenada en [[Aragón]] con o títol en [[Idioma castellano|castellano]] de ***Con él llegó el escándalo***, en aragonés ***Con él plegó l'estrapalucio**') ye una cinta de cine estausunidense de cine de drama de l'anyo 1960 dirichida por Vincente Minnelli seguntes un guión adaptau por Harriet Frank Jr. y Irving Ravetch (basau en *[[Home from the Hill (novela)|Home from the Hill]]*, una novela publicada por William Humphrey l'anyo 1958), con una banda sonora orichinal de Bronislau Kaper, una dirección de fotogtafía de Milton R. Krasner y una producción cinematografica d'Edmund Grainger y Sol C. Siegel ta la productora cinematografica *[[Sol C. Siegel Productions]]*. Forman l'elenco d'actors d'a cinta, entre d'atros, Robert Mitchum, Eleanor Parker, George Peppard, George Hamilton, Everett Sloane, Luana Patten, Anne Seymour, Constance Ford, Ken Renard y Ray Teal.

*Wade Hunnicutt* ye la persona mas cabalera de l'este de Texas, estando amás un muit conoixiu falderiquero y que no tien relacions con su muller, *Hannah*, encara que viven chuntos. Tienen un fillo, *Theron*, a qui su mai ha educau de tal traza que ye cuasi que un nino encara que ya tien 17 anyadas. Luego d'estar obchecto de burlas, su pai decide revocar l'alcuerdo que teneba con su mai y escomencipiar a suya educación. Encomana a *Rafe*, un d'os suyos treballadors, que lo cudie y bien luego conoixemos que en realidat *Rafe* ye un fillo borde de *Wade*, naixiu antis d'a suya voda con *Hannah*. *Theron* fa a escape a transición enta un adulto d'a suya edat pero cuan prencipia una relación amorosa con *Libby Halstead*, una mesacha d'o lugar, padeixe la malinconía d'o pai d'a mesacha, a qui no li cuaca la fama de falderiquero d'o pai d'o mocet. Cuan *Theron* conoix tot ixo, refusa no nomás que a la suya familia so que lo concepto mesmo de familia, y refusa a *Libby* sin saber que la mesacha se troba asperando un fillo d'él.

A cinta s'ambienta en Texas en primerías d'o sieglo XX y las suyas escenas se filmoron en Clarksville, Dallas y Paris en Texas y en Oxford y Greenwood en Mississippi, amás d'en os *[[Metro-Goldwyn-Mayer Studios]]* en Culver City en California.

Ye una cinta que ha recibiu bels premios y nominacions, en destacando entre éls una nominación a los Premios BAFTA a lo Millor Actor Debutant ta George Peppard en a suya 14<sup>ena</sup> edición.

## Elenco

## Se veiga tamién
* Cine en 1960.
* Cintas de 1960.

## Referencias